
6. pielikums

atklāta konkursa, identifikācijas

Nr. CAIP 2024/139, nolikumam

PROJEKTS

Līgums Nr. ______________ (projekts)
/Līguma projekts tiks papildināts tik tālu, cik tas būs nepieciešams, atbilstoši pretendenta piedāvājumam/
Rīga,








    Dokumenta parakstīšanas datums ir pēdējā pievienotā

 droša elektroniskā paraksta un tā laika zīmoga datums
Rīgas valstspilsētas pašvaldības Ārtelpas un mobilitātes departaments, tā ____________ personā, kurš rīkojas pamatojoties uz ___________________, turpmāk - Glabājuma devējs, no vienas puses un

________________, reģ.______________, tās _____________________ personā, kurš rīkojas saskaņā ar __________, turpmāk - Glabātājs, no otras puses, abi kopā turpmāk saukti - Puses, pamatojoties uz iepirkuma procedūras “___________________”, iepirkuma identifikācijas Nr. _____________, rezultātiem, noslēdz šo līgumu, turpmāk - Līgums, par sekojošo:
1. Līguma priekšmets
1.1. Glabājuma devējs nodod, bet Glabātājs pieņem atlīdzības glabāšanā, turpmāk – Pakalpojums,  granīta izstrādājumus, turpmāk – bruģakmeņus, saskaņā ar Līguma un darba uzdevuma (Pielikums Nr.l) noteikumiem.
1.2. Glabājamo bruģakmeņu veids un apjoms norādīts nodošanas - pieņemšanas aktā, kuru paraksta abas Puses.
1.3. Glabātājs saskaņā ar Līgumu uzglabā Glabājuma devēja nodotos bruģakmeņus savā pārvaldījumā esošā 24h diennaktī apsargājamā teritorijā - __________________, turpmāk -Teritorija.
1.4. Īpašuma tiesības uz bruģakmeņiem ir Glabājuma devējam.
1.5. Līgums tiek slēgts uz 36 (trīsdesmit sešiem) mēnešiem no Līguma abpusējas parakstīšanas brīža.  Pusēm, abpusēji rakstveidā vienojoties, ir tiesības pagarināt Līguma izpildes termiņu par 12 (divpadsmit) mēnešiem. 

2. Līguma summa un norēķinu kārtība
2.1. Maksa par bruģakmens glabāšanu ir ____ euro un PVN (normatīvajos aktos noteiktajā apjomā)  ___ euro, kopā  __ euro par vienu tonnu diennaktī. Apmaksa tiek veikta vienu reizi kalendārajā mēnesī, pamatojoties uz Pušu abpusēji parakstītu aktu, kurā norādīts uzglabājamā bruģa daudzums diennaktī attiecīgā laika posmā, un saskaņā ar Glabātāja izrakstītu rēķinu.
2.2. Apmaksa par bruģakmens glabāšanu nosakāma proporcionāli apjomam un termiņam, kurā bruģakmeņi atradās glabāšanā.
2.3. Glabājuma devējs veic Līguma 2.1.punktā minēto rēķinu apmaksu Līguma 2.5.punktā noteiktajā kārtībā.
2.4.   Noformējot elektronisko rēķinu, Glabātājs tajā norāda šādu informāciju:
Pakalpojuma saņēmējs: Rīgas valstspilsētas pašvaldība

Adrese: Rātslaukums 1, Rīga, LV-1050

NMR kods: 90011524360

PVN reģ.Nr.: LV90011524360

Banka: Luminor Bank AS Latvijas filiāle 

Bankas kods: RIKOLV2X
Konts: _________________________

RD iestāde: Rīgas valstspilsētas pašvaldības Ārtelpas un mobilitātes departaments
RD iestādes adrese: Ģertrūdes iela 36, Rīga, LV-1011
RD iestādes kods: 213

2.5. Rēķina formāts un iesniegšanas kārtība:
2.5.1. Glabātājs sagatavo grāmatvedības attaisnojuma dokumentus elektroniskā formātā (turpmāk - elektronisks rēķins), atbilstoši Rīgas valstspilsētas pašvaldības portālā www.eriga.lv, sadaļā “Rēķinu iesniegšana” norādītajai informācijai par elektroniskā rēķina formātu.
2.5.2. Elektroniskos rēķinus apmaksai Glabātājs iesniedz Glabājuma devējam, izvēloties  vienu no sekojošiem rēķina piegādes kanāliem:
· izveido programmatūru datu apmaiņai starp Glabātāja norēķinu sistēmu un pašvaldības vienoto informācijas sistēmu (WEB API);

· augšupielādē rēķinu failus portālā www.eriga.lv, atbilstoši portālā www.eriga.lv, sadaļā “Rēķinu iesniegšana” norādītajai informācijai par failu augšupielādi XML formātā;

· izmanto manuālu rēķina informācijas ievades Web formu  portālā http://www.eriga.lv, sadaļā “Rēķinu iesniegšana” .

2.5.3. Līgumā noteiktā kārtībā iesniegts elektronisks rēķins nodrošina Pusēm elektroniskā rēķina izcelsmes autentiskumu un satura integritāti.
2.5.4. Elektroniskā rēķina apmaksas termiņš ir 30 (trīsdesmit) kalendāro dienu laikā no dienas, kad Glabātājs iesniedzis Glabājuma devējam elektronisku rēķinu, atbilstoši portāla www.eriga.lv sadaļā “Rēķinu iesniegšana” norādītajai informācijai par elektroniskā rēķina formātu.
2.5.5. Elektroniskā rēķina apmaksas termiņu skaita no dienas, kad Glabātājs, atbilstoši pašvaldības portālā www.eriga.lv, sadaļā “Rēķinu iesniegšana” norādītajai informācijai par elektroniskā rēķina formātu, ir iesniedzis glabājuma devējam elektronisku rēķinu, ar nosacījumu, ka Glabātājs ir iesniedzis pareizi, atbilstoši Līguma nosacījumiem, aizpildītu elektronisko rēķinu un Glabājuma devējs to ir pieņēmis apmaksai. 

2.5.6. Glabātājam ir pienākums pašvaldības portālā www.eriga.lv  sekot līdzi iesniegtā elektroniskā rēķina apstrādes statusam. 

2.5.7. Ja Glabātājs ir iesniedzis nepareizi aizpildītu un/vai Līguma nosacījumiem neatbilstošu elektronisko rēķinu, Glabājuma devējs šādu rēķinu apmaksai nepieņem un neakceptē. Glabātājam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Glabātājs ir iesniedzis atkārtoto elektronisko rēķinu.

3. Pušu pienākumi un tiesības
3.1. Glabājuma devējs apņemas:
3.1.1. nodot Glabātājam bruģakmeņus;
3.1.2. samaksāt Glabātājam par kvalitatīvu un Līguma noteikumiem atbilstoši sniegtu pakalpojumu, ievērojot Līguma 2.nodaļas noteikumus;
3.1.3. izbeidzoties Līgumam, saņemt atpakaļ glabāšanā nodotos bruģakmeņus un pilnā apmērā norēķināties ar Glabātāju;
3.1.4. nodrošināt Glabājuma devējam un/vai tā pilnvarotajai personai iebraukšanu Glabātāja Teritorijā ar jebkāda veida tehniku un/vai transportlīdzekli, kam ir tiesības piedalīties ceļu satiksmē (par tehniku un/vai transportlīdzekli ar kopējo masu virs 40 tonnām Glabātājam tiks paziņots iepriekš).
3.2. Glabājuma devējam ir tiesības Līguma darbības laikā kontrolēt Glabātāja saistību izpildi, un pārbaudīt bruģakmeņu glabāšanu atbildoši Līguma noteikumiem.
3.3. Glabātājs apņemas:
3.3.1. 4 (četru) nedēļu laikā no Līguma spēkā stāšanās dienas, pieņemt no Glabājuma devēja sašķirotus, tīrus (bez grunts un/vai būvgružu piemaisījumiem) bruģakmeņus un novietot tos Teritorijā;
3.3.2. nodrošināt Teritorijas atbilstību Līguma nosacījumiem;
3.3.3. rūpīgi apieties ar bruģakmeņiem un glabāt tos;
3.3.4. nodrošināt Teritorijas diennakts apsardzi un nepieļaut nepiederošu personu piekļuvi bruģakmenim;
3.3.5. nenodot bruģakmeni citām personām, ieķīlāt, pārdot vai kādā citā veidā apgrūtināt glabāšanā nodotos bruģakmeņus;
3.3.6. nekavējoties informēt Glabājuma devēju par bruģakmeņu bojāeju vai bojājumu, kā arī par visām trešo personu izvirzītajām pretenzijām par bruģakmeņiem;
3.3.7. nodrošināt bruģakmeņu uzglabāšanu, svēršanu, pārvietošanu un citas darbības, kas ir saskaņotas ar Glabājuma devēju, ar saviem spēkiem un līdzekļiem;
3.3.8. izbeidzoties Līguma termiņam, 4 (četru) nedēļu laikā nodrošināt bruģakmens nodošanu Glabājuma devējam;
3.3.9. segt Glabājuma devēja zaudējumus, kas radušies Līguma izpildē Glabātāja vainas vai neuzmanības dēļ;
3.3.10. atļaut Glabājuma devēja pārstāvim bez iepriekšējas saskaņošanas apmeklēt bruģakmens glabāšanas Teritoriju un pārbaudīt vai bruģakmens glabāšana tiek veikta atbildoši Līguma noteikumiem.
4.     Pušu atbildība
4.1. Puses ir atbildīgas par Līgumā noteikto saistību savlaicīgu un pienācīgu izpildi.
4.2. Ja Glabātājs veic bruģakmens glabāšanu neatbilstoši Līguma noteikumiem, Glabājuma devējs aprēķina Glabātājam līgumsodu 1 000,00 euro (viens tūkstotis  euro) apmērā par katru atklāto gadījumu.
4.3. Ja Glabājuma devējs kavē Līguma 2.1.punktā noteikto maksājumu, tad Glabājuma devējs maksā Glabātājam līgumsodu 0,1% (nulle, komats, viena procenta) apmērā no aizkavētā maksājuma summas par katru nokavēto maksājuma dienu, bet ne vairāk par 10% (desmit procenti) no aizkavētās maksājuma summas.
4.4. Ja Glabātājs Līguma 3.3.8. punktā minētajā termiņā nenodod bruģakmeņus Glabājuma devējam, tad Glabātājs maksā Glabājuma devējam līgumsodu 0,1% (nulle, komats, viena procenta) apmērā no Līguma kopējās summas par katru nokavēto dienu, bet ne vairāk kā 10% (desmit procenti) no Līguma kopējās summas.
4.5. Puses saistības pret otru Pusi vai trešajām personām ietver atbildību par visiem tiešajiem un netiešajiem zaudējumiem, kas nodarīti otrai Pusei vai trešajām personām. Zaudējumu atlīdzināšanas fakts neatbrīvo Puses no pārējo ar Līgumu uzņemto saistību izpildes. Līgumsoda naudas summas netiek ieskaitītas nodarīto zaudējumu atlīdzības summā.
4.6. Līgumsoda samaksa neatbrīvo Puses no Līgumā uzņemto saistību pienācīgas izpildes.
5.     Līguma grozīšana un izbeigšanas kārtība
5.1. Jebkuri grozījumi Līgumā izdarāmi Glabājuma devējam un Glabātājam savstarpēji vienojoties, ievērojot Publisko iepirkumu likuma 61.panta noteikumus. Ikvienus Līguma grozījumus vai papildinājumus Puses noformē rakstveidā, un tie kļūst par Līguma neatņemamu sastāvdaļu, kad tos savstarpēji parakstījušas abas Puses.
5.2. Līguma grozījumi ir pieļaujami, ja tie nemaina Līguma vispārējo raksturu un atbilst vienam no šādiem gadījumiem:

5.2.1. grozījumi ir nebūtiski;

5.2.2. grozījumi ir būtiski. Ja grozījumi ir būtiski, tos drīkst izdarīt tikai Līguma 5.3.punktā noteiktajos gadījumos;

5.2.3. grozījumi attiecas uz līgumcenas palielinājumu neatkarīgi no tā, vai tie ir būtiski vai nebūtiski. Līguma grozījumi ir pieļaujami, ja Līguma grozījumu vērtība, ko noteic kā visu secīgi veikto grozījumu naudas vērtību summu, vienlaikus nepārsniedz 10% (desmit procentus) no sākotnējās līgumcenas un Ministru kabineta noteiktās līgumcenu robežas, sākot ar kurām paziņojums par līgumu publicējams Eiropas Savienības Oficiālajā Vēstnesī.

5.3. Būtiski Līguma grozījumi ir pieļaujami gadījumos, kad Glabājuma devējam ir nepieciešami papildu Pakalpojumi (piemēram, materiāla transportēšana bez būvuzņēmēja piesaistes), kas nebija iekļauti sākotnējā iepirkuma procedūrā, un Izpildītāja maiņa radītu būtisku izmaksu pieaugumu. Līgumcenas pieaugums, ko noteic kā visu secīgi veikto grozījumu naudas vērtības summu, nevar pārsniegt 20% (divdesmit procentus) no sākotnējās iepirkuma līguma līgumcenas.
5.4. ja Glabātāju aizstāj ar citu Pakalpojuma sniedzēju atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju, un šis Pakalpojuma sniedzējs atbilst paziņojumā par līgumu vai iepirkuma procedūras dokumentos noteiktajām kvalifikācijas prasībām, un uz to neattiecas Publisko iepirkumu likuma 42.panta otrās daļas 1.-7., 10.-14.punktā paredzētie izslēgšanas noteikumi.

5.5. Glabājuma devējam ir tiesības vienpusēji atkāpties no Līguma, ja Glabātājs:
5.5.1. izmanto bruģakmeni personīgās interesēs, nodod to trešajām personām bez Glabājuma devēja atļaujas, kā arī citādi izmanto bruģakmeni mērķim, kas nav noteikts Līgumā;
5.5.2. jebkādā veidā ierobežo Glabājuma devēja piekļuvi bruģakmeņiem;
5.5.3. nepilda no Līguma izrietošās saistības;
5.5.4. pasludināts Glabātāja maksātnespējas process, apturēta vai pārtraukta tā saimnieciskā darbība, uzsākta tiesvedība par Glabātāja bankrotu vai tiek konstatēti citi apstākļi, kas liedz vai liegs Glabātājam turpināt Līguma izpildi saskaņā ar Līguma noteikumiem vai kas negatīvi ietekmē Glabājuma devēja tiesības, kuras izriet no Līguma;
5.5.5. Publisko iepirkumu likuma 64.panta pirmajā daļā noteiktajos gadījumos;
5.5.6. ja saskaņā ar Starptautisko un Latvijas Republikas nacionālo sankciju likuma 11.1 pantā noteikto Līgumu nav iespējams izpildīt tādēļ, ka ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;

5.5.7. ja tiek konstatēts, ka Glabājuma devējam nav pieejams finansējums Līguma izpildei vai turpināšanai;

5.5.8. ja Līguma izpildes gaitā Konkurences padome ir konstatējusi karteli, kurā ir iesaistījies konkrētais Līguma Glabātājs un kompetentas institūcijas lēmumu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīts par vainīgu vai atbild par naudas soda samaksu saistībā ar konkurences tiesību pārkāpumu, kas izpaužas kā horizontālā karteļa vienošanās un nav pagājuši trīs gadi kopš šis lēmums ir kļuvis nepārsūdzams.

5.6. Ja Līgums tiek lauzts pēc Glabājuma devēja iniciatīvas, Puses sastāda un savstarpēji paraksta nodošanas - pieņemšanas aktu. Glabājuma devējs samaksā Glabātājam par bruģakmens glabāšanu līdz Līguma laušanas brīdim. 
5.7. Līgums var tikt lauzts, Pusēm savstarpēji rakstveidā vienojoties.
5.8. Gadījumā, ja Puse konstatē, ka ir iestājies kāds no pamatiem Līguma laušanai, tas nekavējoties nosūta rakstveida paziņojumu otrai Pusei, norādot Līguma laušanas iemeslus un Līguma izbeigšanas kārtību un laiku.
5.9. Glabājuma devējs neatlīdzina Glabātājam nekādus zaudējumus, kas saistīti ar Līguma pirmstermiņa laušanu.
6.     Strīdu izskatīšanas kārtība
6.1. Strīdu, kas saistīts ar Līguma izpildi, Puses risina pārrunu ceļā, bet ja to nevar atrisināt pārrunu ceļā, strīds izšķirams Latvijas Republikas normatīvajos aktos noteiktajā kārtībā Latvijas Republikas tiesā.
6.2. Pretenzijas, kas saistītas ar Līguma izpildi, Puses apņemas izskatīt piecu darba dienu laikā, skaitot no nākamās darba dienas pēc rakstiskas pretenzijas saņemšanas dienas.
6.3. 
Strīdus gadījumos Puses var pieaicināt ekspertus, kas sagatavo atzinumu par Glabājuma devēja vai Glabātāja norādīto trūkumu, nepilnību vai pārkāpumu pamatotību. Glabātājs sedz eksperta pieaicināšanas izdevumus, ja eksperta atzinumā ir atzīti par pamatotiem Glabājuma devēja norādītie trūkumi vai pārkāpumi, pretējā gadījumā eksperta izdevumus sedz Glabājuma devējs.
7.     Nepārvarama vara
7.1. Puses nav atbildīgas par savu saistību izpildi, ne arī par saistību neizpildes vai nepienācīgas izpildes rezultātā otrai Pusei radītiem zaudējumiem, ja tas noticis nepārvaramas varas apstākļu, tādi kā ugunsgrēks, dabas stihijas, jebkura rakstura karadarbības, teroristu uzbrukums, normatīvo aktu izmaiņas vai citu tamlīdzīgu apstākļu rezultātā, kurus Puses nevarēja ne paredzēt, ne novērst.
7.2. Nepārvaramas varas apstākļu iestāšanās gadījumā saistību izpildes termiņš tiek atlikts attiecīgi tik ilgi, kamēr šie apstākļi beidzas. Šis noteikums ir attiecināms tikai uz tām saistībām (veicamajiem darbiem, sniedzamajiem pakalpojumiem), kuru izpilde tiek tādējādi kavēta.
7.3. Gadījumā, ja rodas nepārvaramas varas apstākļi, kas ietekmē Līguma atsevišķu darbu izpildes termiņus, bet netraucē izpildīt Līgumu kopumā, Puses saskaņo savu turpmāko rīcību attiecībā uz Līguma izpildi un tā termiņiem.
7.4. Pusei, kuras darbību apgrūtina nepārvaramas varas apstākļi, nekavējoties jāinformē par to otra Puse, pievienojot jebkādu informāciju, kas apliecina nepārvaramas varas apstākļus, un, norādot uz šādu nepārvaramas varas apstākļu ietekmi uz Līguma izpildi, kā arī jāpieliek visas saprātīgās pūles, lai mazinātu nepārvaramas varas apstākļu radītās sekas.
7.5. Ja nepārvaramas varas apstākļi turpinās ilgāk par 2 (diviem) mēnešiem, Pusēm ir tiesības vienpusēji izbeigt Līguma darbību kopumā vai arī attiecībā uz to daļu, kuru izpildi traucē nepārvaramas varas apstākļi. Šādā gadījumā nevienai no Pusēm nav tiesību uz zaudējumu atlīdzību un tiek veikts norēķins par faktiski padarītajiem darbiem, kas ir nodoti Līgumā noteiktajā kārtībā.
8. Fizisko personu datu apstrāde
8.1. Pusei ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot tiesību normatīvajos aktos noteiktās prasības šādu datu apstrādei un aizsardzībai, tajā skaitā ievērojot Eiropas Parlamenta un Padomes 2016.gada 27.aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.

8.2. Puse, kura nodod otrai Pusei fizisko personu datus apstrādei, atbild par piekrišanu iegūšanu no attiecīgajiem datu subjektiem vai cita pamatojuma esību fizisko personu datu likumīgai apstrādei.

8.3. Puses apņemas nenodot tālāk trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādāk vai normatīvie akti paredz šādu datu nodošanu.

8.4. Neskatoties uz iepriekšējā punktā minēto, Glabājuma ņēmējs piekrīt, ka Glabājuma devējs nodod no Glabājuma ņēmēja saņemtos fizisko personu datus trešajām personām, kas sniedz Glabājuma devējam pakalpojumus un ar kurām Glabājuma devējs sadarbojas tā darbības un Līguma izpildes nodrošināšanai.

8.5. Puses apņemas pēc otras Puses pieprasījuma iznīcināt no otras Puses iegūtos fizisko personu datus, ja izbeidzas nepieciešamība tos apstrādāt Līguma izpildes nodrošināšanai.

9.     Citi noteikumi
9.1. Līgums stājas spēkā ar tā abpusējas parakstīšanas brīdi un ir spēkā līdz Līgumā paredzēto saistību savstarpējai izpildei.
9.2. Jebkuri oficiāli paziņojumi, kas nosūtāmi starp Pusēm ir izdarāmi rakstveidā, nosūtot pa elektronisko pastu, ierakstīta pasta sūtījuma veidā vai nododami saņēmējam pret parakstu.
9.3. Jautājumi, kas nav atrunāti Līgumā, tiek risināti saskaņā ar Latvijas Republikas normatīvajiem aktiem.
9.4. Līguma izpildes gaitā Glabājuma devēju pārstāv, tostarp paraksta aktu un kontrolē Līguma izpildi un termiņus un ir atbildīga no Glabājuma devēja puses par Līguma nosacījumu un termiņu ievērošanu - Rīgas valstspilsētas pašvaldības Ārtelpas un mobilitātes departamenta__________ – ___________, tālrunis: _________, e-pasts: ____________. Saziņai ar Glabājuma devēju Glabātājs vienlaikus izmanto arī e-pasta adresi amd@riga.lv .
9.5. Glabātāju Līguma izpildes gaitā pārstāv ___________________, tālrunis, e-pasts:________________.
9.6. Ja kāds no Līguma noteikumiem ir vai kļūst spēkā neesošs, tas nekādā veidā neietekmē pārējo Līguma nosacījumu spēkā esamību.
9.7. Līgumam tiek pievienoti tālāk norādītie dokumenti, kas ir Līguma pielikumi un ir Līguma neatņemama sastāvdaļa: /tiks precizēti noslēdzot līgumu/

9. Pušu paraksti un rekvizīti:

	Glabājuma devējs:

Rīgas valstspilsētas pašvaldības Ārtelpas un mobilitātes departamenta
Ģertrūdes iela 36, Rīga, LV-1011
	Glabātājs:

